ཟས་རིགས་བདེ་འཇགས་ལྟ་སྐུལ་དོ་དམ་བྱེད་པར་ཇི་ལྟར་ཤུགས་སྣོན་བྱེད་དགོས་སམ་ཞེ་ན།ལྟ་སྐུལ་བྱེད་ཐབས་ཡོད་ཚད་ལ་དངོས་གནས་ནུས་པ་འདོན་སྤེལ་བྱེད་དུ་འཇུག་དགོས་པ་དེ་རེད།དོན་དངོས་སུ་བཤད་ན།ཚོང་རྫས་ཡོད་ཚད་ལ་རང་རེའི་འབྲེལ་ཡོད་སྡེ་ཁག་གིས་དེ་མཐུན་གྱི་ལྟ་སྐུལ་དོ་དམ་བྱེད་ཐབས་རེ་གཏན་འཁེལ་བྱས་ཡོད་མོད།འོན་ཀྱང་ཟས་རིགས་བདེ་འཇགས་ཐད་ཀྱི་དོན་རྐྱེན་མུ་མཐུད་དུ་འབྱུང་བའི་རྒྱུ་རྐྱེན་གཙོ་བོ་ནི་གཏན་འཁེལ་གནད་སར་མ་འབྱོར་བའི་རྐྱེན་གྱིས་རེད།གཏན་འཁེལ་གནད་སར་འབྱོར་དཀའ་བའི་རྒྱུ་རྐྱེན་གཙོ་བོ་ནི་འབྲེལ་ཡོད་སྡེ་ཁག་ལ་མི་ཤུགས་ཀྱིས་མི་འདང་བ་དང་།ཚོང་ཁང་བགྲང་ལས་འདས་པ་ཡོད་པས།ཆད་ལུས་མེད་པར་ལྟ་སྐུལ་བྱེད་རྒྱུ་ནི་ཧ་ཅང་དཀའ་མོ་ཞིག་རེད།གལ་ཏེ་ཚོང་ཁང་དེ་དག་གིས་རང་གིས་རང་ལ་ལྟ་སྐུལ་བྱེད་ཐུབ་ན།མང་ཚོགས་ཀྱི་ཟས་རིགས་བདེ་འཇགས་ཐད་ཀྱི་སེམས་ཁྲལ་ནུས་ལྡན་སྒོས་ཇེ་ཉུང་དུ་གཏོང་ཐུབ།